**Contract de servicii**

**Municipiului Piatra Neamţ ………………**

**Nr\_\_\_\_\_\_\_\_/\_\_\_\_\_\_\_\_\_.2021 Nr\_\_\_\_\_\_\_\_/\_\_\_\_\_\_\_\_\_.2021**

1. **Părţile contractante**

În temeiul prevederilor LEGII nr. 98 din 19 mai 2016 privind achiziţiile publice şi a Hotărârii Guvernului nr. 395/2016, pentru aprobarea Normelor metodologice de aplicare a prevederilor referitoare la atribuirea contractului de prestare de servicii, s-a încheiat prezentul contract

**între**

**Municipiul Piatra Neamt** , adresa sediului Piatra Neamt, Strada Stefan Cel Mare, nr. 6-8, jud. Neamt, telefon 0233/218991, fax 0233/215374, cod fiscal 2612790, cont RO TREZ deschis la Trezoreria Municipiului Piatra Neamt, reprezentată prin Primar, dl. **Andrei Carabelea,** în calitate de Achizitor (numit în continuare şi în Condiţiile de Contract **Beneficiar**), pe de o parte,

**şi**

**………..,** adresa sediului .............., jud. Neamt, telefon/fax: .............., numarul de inmatriculare J...., cod fiscal ......., cont ........deschis la Trezoreria ........, reprezentat prin ........, având functia de ......, in calitate de **prestator**,pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

a) ***Contract*** - prezentul contract şi toate anexele sale;

b)***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d)***servicii*** *-* activităţi a căror prestare face obiect al contractului;

e)***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f)***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

4.1. - Prestatorul se obligă să presteze serviciile de **Întreţinere preventivă, revizie tehnică şi reparaţii pentru sistemele de detectie - stingere incendiu şi pentru instalaţiile conexe aferente obiectivelor administrate de Municipiul Piatra Neamţ: Parcare subterană Curtea Domnească, Sala Polivalentă, Mall Forum Center Piatra Neamţ, Stadionul Municipal Ceahlăul şi Baia Comunală,** Cod CPV **:** 50413200-5 Servicii de reparare si intretinere a echipamentelor de stingere a incendiilor(rev2),în perioada convenită şi în conformitate cu obligaţiile asumate prin prezentul contract**.**

4.2. - Achizitorul se obligă să plătească prestatorului pretul **...........lei inclusiv TVA**, convenit pentru îndeplinirea contractului de de **Întreţinere preventivă, revizie tehnică şi reparaţii pentru sistemele de detectie - stingere incendiu şi pentru instalaţiile conexe aferente obiectivelor administrate de Municipiul Piatra Neamţ: Parcare subterană Curtea Domnească, Sala Polivalentă, Mall Forum Center Piatra Neamţ, Stadionul Municipal Ceahlăul şi Baia Comunală**

4.3. Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de **………** **lei**  **la care se adaugă T.V.A. de ……..lei**.

**Pretul total al contractului** este compus din pretul serviciilor………. Lei fără TVA la care se adaugă cheltuieli diverse şi neprevăzute ( reparaţii accidentale şi reparaţii iniţiale pentru punere în funcţiune ) în procent de 10% din valoarea serviciilor, respectiv…. lei . Cheltuielile suplimentare care pot să apară pe perioada derulării Contractului ( manoperă suplimentară înlocuire piese, consumabile, piese auxiliare montajului etc. ) vor fi suportate de către achizitor, din fondul prevăzut în contract cu această destinaţie.

**5. *Durata contractului***

5.1 – Durata contractului este de 12 de luni de la data semnării contractului de către ambele parti, cu posibilitatea prelungirii prin act adiţional, conform reglementărilor legale, dar nu mai mult de 1 (una) lună, dacă situaţia impune acest lucru - ( Act adiţional, încheiat în formă scrisă, cu acordul ambelor parti semnatare ).

Durata contractului nu este determinată de timpul necesar intervenţiei de reparaţii premergătoare mentenanţei, dar nu mai mult de 60 zile de la data semnării contractului de către ambele părti, pentru executarea acestor servicii.

**6. *Documentele contractului***

*6*.1 - Documentele contractului sunt:

*a)ofertă tehnică si financiară;*

*b) caietul de sarcini*

*c)garantia de buna executie*

***7.* *Obligaţiile principale ale prestatorului***

7.1- Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu obligaţiile asumate si cu prevederile caietului de sarcini anexă la contract .

7.2- Prestatorul se obligă să presteze serviciile la standardele şi/sau performanţele prezentate în propunerea tehnică, anexă la contract.

7.3 - Prestatorul se obligă să presteze serviciile în conformitate cu graficul de prestare prezentat în propunerea tehnică.

7.4 - Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***8*. *Obligaţiile principale ale achizitorului***

8.1 – Achizitorul se obligă să plătească preţul convenit în prezentul contract pentru serviciile prestate.

8.2- Achizitorul se obligă să recepţioneze serviciile prestate.

8.3 - Plata prestării serviciilor se face lunar în baza facturilor emise de Prestator, în termen de maxim 30 de zile de la data înregistrării acestora la registratura autorităţii contractante, cu condiția ca recepția prestării să fie efectuată anterior emiterii facturii. Recepția prestării se va finaliza prin încheierea unui Proces verbal de receptie semnat din partea autorității contractante (director/ Șef serviciu/ Șef birou/ reprezentant compartiment) însoțit de un Raport despre sistem/ instalatie/echipament care trebuie să cuprindă date despre activitatea desfăsurată, modificari efectuate, piese inlocuite, Certificat de garantie pentru lucrarile executate, Certificat de calitate si garantie pentru piesele inlocuite (daca s-au inlocuit), copie dupa factura de achizitie sau dovada procurării acestor piese de la furnizorul declarat-autorizat, în cazul în care este aprobată de către beneficiar achiziţia directă a acestora.

8.4 - Dacă achizitorul nu onorează facturile în termenul prevazut la art. 8.3, atunci prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

***9. Dreptul de autor***

9.1. Conform prevederilor art. 155, alin 3 din Legea nr. 98/2016, Autoritatea Contractantă solicită transferul drepturilor de proprietate intelectuală.

9.1. Dreptul de proprietate asupra bunurilor, drepturile de proprietate intelectuală, atât industrială (ex. brevetele de invenţie, desenele şi modelele industriale, mărcile), cât şi dreptul de autor asupra creaţiilor rezultate, sunt drepturi exclusive ale Municipiului Piatra Neamţ , cu respectarea legislaţiei în vigoare.

9.2. Toata documentatia aferentă (elaborata sub orice forma ), este si va ramane în proprietatea Municipiului Piatra Neamt.

***10.* *Sancţiuni pentru neîndeplinirea culpabilă a obligaţiilor***

10.1 - În cazul în care, din vina sa exclusivă, prestatorul nu îşi îndeplinește obligaţiile asumate prin contract, atunci achizitorul are dreptul de a solicita dobanzi penalizatoare la nivelul dobanzii legale, respectiv a ratei dobânzii de referinţă a Băncii Naţionale a României, plus 8 puncte procentuale, aplicata la contravaloarea obligatiilor contractuale neindeplinite în termen, până la îndeplinirea efectivă a obligatiilor.

10.2. - În cazul în care achizitorul nu efectueaza platile in termenul stabilit prin contract, atunci prestatorul are dreptul de a solicita dobanzi penalizatoare la nivelul dobanzii legale, respectiv a ratei dobanzii de referinta a Bancii Nationale a Romaniei, plus 8 puncte procentuale, conform legislației în vigoare.

10.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.

10.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***11. Garanţia de bună execuţie a contractului***

***11. Garanţia de bună execuţie a contractului – 5*% din valoarea contractului fără TVA.**

**11.1.(1)** Prestatorul are obligaţia de a constitui Garanţia de Bună Execuţie a contractului conform legii și prezentului contract pentru realizarea corespunzatoare a contractului.

**(2)** În cazul în care pe parcursul executării contractului, se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului de achiziţie publică.

**(3)** În situaţia executării garanţiei de bună execuţie, parţial sau total, Prestatorul are obligaţia de a reîntregi garanţia în cauză raportat la restul rămas de executat.

**(4)** Prestatorul se va asigura ca garanția de bună execuție este valabilă și în vigoare până la finalizarea serviciilor de către acesta și remedierea/completarea ori de câte ori a intervenit această necesitate.

**(5)** Dacă termenii garanției de bună execuție specifică data de expirare a acesteia, iar prestatorul nu este îndreptățit la aceasta, cu 28 de zile inainte de data de expirare a garanției prestatorul va prelungi valabilitatea garanăției de bună execuție până când serviciile vor fi finalizate.

**11.2.** **(1)** Cuantumul garanţiei de bună execuţie a contractului de servicii reprezintă **5% din valoarea contractului fără TVA** şi se va constitui în termen de 5 zile lucrătoare de la semnarea Contractului, astfel:

a) de regulă, garanția de bună execuție se constituie prin virament bancar sau printr-un instrument de garantare emis în condiţiile legii de o societate bancară sau o societate de asigurări care devine anexă la contract. Garanţia trebuie să fie irevocabilă. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate

sau

b) părţile vor conveni ca garanţia de bună execuție să se constituie prin reţineri succesive din sumele datorate Prestatorului pentru facturi parțiale. În acest caz, Prestatorul are obligaţia de a deschide la Trezoreria Statului un cont de disponibil distinct şi pus la dispoziţia Achizitorului. Suma inițială care se va depune de către Prestator în contul de disponibil distinct astfel deschis nu trebuie să fie mai mică de 0**,5% din preţul contractului fără TVA** . Pe parcursul îndeplinirii contractului, Achizitorul urmează să alimenteze acest cont de disponibil prin rețineri succesive din sumele datorate și cuvenite Prestatorului, până la concurența sumei stabilite drept garanție de bună execuție.

**(2)** În situaţia în care instrumentul de garantare prevăzut la alin. (1) lit. a) nu acoperă toată perioada de valabilitate a Contractului, Prestatorul are obligaţia prelungirii acestuia cu 5 zile înainte de data de expirare.

**(3)** Restituirea garanţiei de bună execuţie a Contractului se va face în conformitate cu prevederile art. 42 alin. 2 din H.G. nr. 395/2016, în cel mult 14 zile de la data îndeplinirii de către contractant a obligaţiilor asumate prin contractul de achiziţie publică/contractul subsecvent respectiv, dacă nu a ridicat până la acea dată pretenţii asupra ei.

**11.3**. Autoritatea contractantă are dreptul de a emite pretenţii asupra garanţiei de bună execuţie oricând pe parcursul îndeplinirii contractului de achiziţie publică/contractului subsecvent în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat.

***12. Alte responsabilităţi ale prestatorului***

12.1 (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

12.2 Prestatorul este pe deplin responsabil pentru execuţia serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

12.3 În cadrul contractului se vor executa servicii de întretinere preventivă, revizie tehnică si reparatii pentru sistemele de detectie si stingere incendiu cu instalaţiile conexe, apartinând imobilelor administrate de Municipiul Piatra Neamţ.

* 1. Termenele de remediere pentru intervenţiile neprogramate (**interventia operativa in caz de avarie)**:

lnterventiile neprogramate se execută la solicitarea telefonică/e-mail/fax a achizitorului după cum urmează:

* în cazul defecţiunilor majore, prestatorul va trebui să intervină şi să remedieze problema în maxim 8 ore de la momentul in care a fost înştiinţat de către reprezentanţii autorizaţi ai achizitorului.
* în cazul defecţiunilor medii/minore, prestatorul va trebui să intervină şi să remedieze problema in maxim 24 ore de la ora in care a fost înştiinţat de către reprezentanţii achizitorului.

Termenele de finalizare a execuţiei reviziei tehnice a sistemelor : în maxim o săptămână de la primirea ordinului de începere.

Timpul de remediere: maxim 8 ore de la solicitare, în conditiile în care echipamentul poate fi reparat, respectiv 3 zile lucrătoare în cazul în care este necesar a fi achizitionate, transportate si montate materiale/ piese de schimb si de pus în functiune instalatia.

Orarul de preluare a solicitărilor de către ofertant: minim între orele 8 — 18 de luni până vineri inclusiv.

12.5 În realizarea operatiunilor de reparatii si întretinere, prestatorul va utiliza piese sau materiale de bună calitate, achizitionate de pe piata de profil de la operatori economici care prezintă cel mai bun raport calitate-pret ( aspect verificat prin sondaj de Biroul achizitii publice şi contractarea serviciilor sociale din cadrul UAT Piatra Neamţ ), care vor fi detaliate într-un deviz estimativ al operatiunii, ce va fi prezentat în timp util beneficiarului, pentru obtinerea aprobării achizitionării acestora, în vederea remedierii problemelor apărute (se va atasa la deviz furnizorul piesei/echipamentului respectiv sau dovada pretului de achizitie a acestora).

12.6 Perioada de garantie solicitată a fi acordată de către prestator pentru fiecare sistem care face obiectul contractului se stabileste de la data semnării documentului de confirmare a efectuării serviciilor de revizie tehnică sau a documentului de montare a pieselor si este:

* între 12 si 24 luni (functie de tipul piesei) pentru piesele si reperele noi, care se montează, înlocuindu-le pe cele uzate sau garantia dată de producator prin certificatul de garantie; aceasta va decurge de la data finalizării lucrărilor (data semnării receptiei lucrărilor);

Prestatorul va remedia pe cheltuiala sa toate defectiunile apărute în perioada de garantie, inclusiv în cazul aparitiei unor defectiuni la conexiunile electrice sau la trasee de cabluri/conductori (care trebuia obligatoriu să fie verificate în cadrul serviciilor prestate). Piesele inlocuite de prestator în cadrul lucrărilor de revizie/reparare, care prezintă o functionare necorespunzătoare în perioada de garantie, se vor înlocui pe cheltuiala prestatorului, fără alte cheltuieli suplimentare din partea beneficiarului, iar produsele livrate cu defect sau care se dovedesc a fi neconforme, se vor înlocui de către prestator cu altele noi, corespunzătoare functional.

***13. Alte responsabilităţi ale achizitorului***

13.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

***14. Recepţie şi verificări***

14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

14.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

***15. Începere, finalizare, întârzieri, sistare***

15.1 - (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de către ambele părți.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

15.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional, iar graficele curpinse ca documente ale contractului vor fi corelate de către prestator cu noua perioadă de prestare și vor fi trimise către achizitor printr-o notificare.

15.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional, iar graficele cuprinse ca documente ale contractului vor fi corelate de către prestator cu noua perioada de prestare și vor fi trimise către achizitor printr-o notificare.

15.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

15.5 – În cazul în care, în etapa postatribuire, respectiv executarea şi monitorizarea implementării contractului, dar numai în perioada de valabilitate a acestuia, apar modificări care nu au fost prevăzute în documentele achiziției inițiale, se vor aplica prevederile art. 221 din Legea nr. 98 din 19 mai 2016 privind achizițiile publice.

***16. Ajustarea preţului contractului[[1]](#footnote-1)- nu este cazul***

16.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

16.2 - Preţul contractului se ajustează utilizând formula convenită.

***17. Subcontractanţi***

17.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

17.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

17.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

17.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului**.**

***18. Forţa majoră***

18.1 - Forţa majoră este constatată de o autoritate competentă.

18.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

18.6- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***19. Soluţionarea litigiilor***

19.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

19.2. - Dacă, după 15 zile de la începerea acestor tratative, achizitorii şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din Româniade la sediul achizitorului .

20. Cheltuieli pentru recuperarea creantei, conform ***art. 9 din legea 72/2013***

20.1. Creditorul poate pretinde daune-interese pentru toate cheltuielile facute pentru recuperarea creantei, in conditiile neexecutarii la timp a obligatiei de plata de catre debitor.

21. Daune-interese suplimentare, conform ***art. 10.1 din Legea nr.72/2013***

***22. Limba care guvernează contractul***

22.1 - Limba care guvernează contractul este limba română.

***23. Comunicări***

23.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

23.2 - Comunicările între părţi se pot face şi prin telefon, telegramă, telex, fax sau e-mail .

***24. Legea aplicabilă contractului***

24.1 - Contractul va fi interpretat conform legilor din România.

Prevederile contractului pot fi completate cu prevederile Codului Civil.

Prevederile care nu au obiect, se consideră neaplicabile.

Părţile au înteles să încheie prezentul contract în 2 (două) exemplare, câte unul pentru fiecare parte.

Achizitor, Prestator,

Municipiul Piatra Neamt ........

Primar, Administrator,

Andrei Carabelea

1. Clauza se utilzează numai în cazul în care preţul contractului nu este ferm [↑](#footnote-ref-1)